इसमें बताया गया है कि ग्रामीण क्षेत्र में जेंडर स्वास्थ्य आज भी बड़ा मुद्दा नहीं बन पाया है। स्थिति यह है कि गाँवों में पैदा हो रही मादा शिशु भी स्वास्थ्य के मामलों में भेदभाव की शिकार हो रही हैं। चंद्रशेखर आजाद कृषि एवं प्रौद्योगिकी विश्वविद्यालय के गृह विज्ञान विभाग की डॉ. नीलिमा कंवर ने बताया कि ग्रामीण महिलाओं के खानपान में पोषक तत्वों का अभाव है। खासकर आयरन की कमी उनमें बहुत देखी जा रही है। महिलाओं को बीमारियों से बचाने के लिए जरूरी है कि उनके आयरन वाली सब्जियों के साथ-साथ गेहूं के आटे में फोलिक एसिड मिलाकर महिलाओं और किशोरियों को दिया जाए।